EkBass/fiwiki-20250220-pages-articles huggingface dataset:
John Wilhelmsson

Johannes Hemming Wilhelmsson (26. helmikuuta 1869 Parainen – 13. elokuuta 1942 Helsinki)Kuolinilmoitus, Johannes Hemming Wilhelmsson, Hufvudstadsbladet, 1942, No 217, sivu 2, julkaistu 15.8.1942Dödsfall, Johannes Hemming Wilhelmsson, Hufvudstadsbladet, 1942, No 228 (2. painos), sivu 5, julkaistu 26.8.1942 oli suomalainen varastonhoitaja ja ruotsin kielellä kirjoittanut runoilija.Suomen Kirjailijat 1809–1916, Wilhelmsson, John, sivu 853, toimittanut Maija Hirvonen, Suomalaisen Kirjallisuuden Seuran Toimituksia 570 Wilhelmsson julkaisi vuosien 1906–1929 välillä kahdeksan runokokoelmaa nimellä Allmogemans tankar. Wilhelmsson työskenteli nuorena merimiehenä, vuoroin lämmittäjänä ja konemiehenä eri aluksilla. Vuodet 1899–1937 hän oli Tieteellisten Seurojen talon vahtimestarina Helsingissä. Ansioistaan Tieteellisten Seurojen talon kirjavaraston hoitajana ja runoilijana Wilhelmssonille myönnettiin Suomen valkoisen ruusun I luokan ansiomitali. == Teoksia == * Allmogemans tankar. Helsingfors 1906 * Allmogemans tankar. Andra samlingen. Helsingfors 1907 * Allmogemans tankar. Tredje samlingen. Helsingfors 1914 * Allmogemans tankar 4. Helsingfors 1919 * Allmogemans tankar 5. Helsingfors 1925 * Allmogemans tankar 6. Helsingfors 1926 * Allmogemans tankar 7. Helsingfors 1927 * Allmogemans tankar 8, Tankar vid sextio år. Helsingfors 1929 == Lähteet == * * Svenskt författarlexikon 1. 1900-1940 A-Ö (Projekt Runeberg) === Viitteet === Luokka:Suomenruotsalaiset kirjailijat Luokka:Vuonna 1869 syntyneet Luokka:Vuonna 1942 kuolleet
Pohjolan isäntä

Pohjolan isäntä on Suomen kansalliseepoksessa Kalevalassa esiintyvä hahmo, huomattavasti vähäpätöisempi kuin puolisonsa Louhi, Pohjolan emäntä. Kalevalassa Pohjolan tyttären häihin kuokkavieraana saapunut Lemminkäinen surmaa Pohjolan isännän hääjuhlan aikana. == Lähteet == Luokka:Kalevalan henkilöt
Arvo E. Korhonen

Eemil Arvid (Arvo Eemeli) Korhonen (19. syyskuuta 1869 Nurmes – 11. elokuuta 1940 Rauma) oli suomalainen lyseon lehtori ja kirjailija.Päivästä päivään. 70 vuotta täytti eilen..., Helsingin Sanomat, 20.09.1939, nro 253, s. 6, Kansalliskirjaston digitaaliset aineistot. Viitattu 14.09.2024 Korhosen vanhemmat olivat nahkuri, työnjohtaja Juho Korhonen ja Katariina Inkala. Hän pääsi yksityisesti ylioppilaaksi Oulun suomalaisesta lyseosta 1891 ja opiskeli Helsingin yliopistossa valmistuen filosofian kandidaatiksi ja maisteriksi 1897. Korhonen oli oppikoulun opettajana 1898–1902 Sortavalassa ja Raumalla. Hän toimi Viipurin suomalaisen lyseon historian, maantiedon ja suomen kielen nuorempana kollegana ja myöhemmin lehtorina vuosina 1902–1935. Hän jäi eläkkeelle 1935. Korhonen julkaisi 1895 nimimerkillä Arvo K. kertomuskokoelman Veneellä poikki Suomenniemen : seikkailuja Pohjanmaan vesillä ja saloilla. Hän teki kesällä 1895 kahden matkatoverin kanssa venematkan Kemijokivartta Rovaniemelle ja edelleen Auttijokea pitkin vedenjakaja ylittäen Kitkan vesistöön sekä sieltä Kitkajokea ja Oulankajokea pitkin Paanajärvelle. Matkalaiset palasivat takaisin Kuusamon kautta laskien sitten Iijokea pitkin Perämeren rannalle ja edelleen Ouluun. Tätä matkaa Korhonen kuvasi kirjassa.Tuumatti : Kolmen hurjan venematka Paanajärvelle v.1895 Arvo Korhonen oli naimisissa vuodesta 1898 Edith Ottilia Roosin kanssa. == Teoksia == Nimellä Arvo E. Korhonen: * Uusia kotimaisia mieskuorosävellyksiä 25-vuotisen toimintansa muistoksi julkaissut Viipurin Laulu-Veikot (W.S.B) – Nya inhemska kompositioner för manskör utgivna av Viipurin Laulu-Veikot (W.S.B) till minne av sin 25-åriga verksamhet ; kokoelman toimittaneet Allan Schulman ja Arvo E. Korhonen. K. J. Gummerus, Jyväskylä 1922 * Championaattikysymyksestä, eripainos teoksesta Karjalan kennelklubi 1910-1925. Viipuri 1926 * Karjalan kennelklubi 1910-1925 ; toimituskunta Arvo E. Korhonen ym. Karjalan kennelklubi, Viipuri 1926 Nimimerkillä Arvo K.: * Veneellä poikki Suomenniemen : seikkailuja Pohjanmaan vesillä ja saloilla, kertoeli Arvo K. Otava 1895, 2. painos Kuusamon kansanopisto, Kuusamo 1987, uusintapainoksia BiblioBazaar 2011, Nabu Press 2012 (Teos Dorian Kansalliskirjastossa) == Lähteet == * * === Viitteet === Luokka:Suomalaiset opettajat Luokka:Suomalaiset matkakirjailijat Luokka:Vuonna 1869 syntyneet Luokka:Vuonna 1940 kuolleet
Chelsea (Manhattan)

Chelsea on kaupunginosa () Manhattanilla, New Yorkissa. Se sijaitsee Midtownin länsiosassa, mutta käsitykset alueen rajoista vaihtelevat. Esimerkiksi About.com -sivuston mukaan ne ovat 15th Street etelässä, 34th Street pohjoisessa, Hudson lännessä ja Sixth Avenue idässä. New York Magazinen kiinteistönvälityspalstan mukaan Chelsea ulottuu 14th Streetiltä 29th Streetille ja Hudsonista Broadwaylle. Virallisesti on määritelty ainoastaan Chelsean historiallinen alue (), jonka rajat ovat 20th Street, 22nd Street, Tenth Avenue ja Eighth Avenue. Hallinnollisesti Chelsea ja viereinen Clintonin kaupunginosa kuuluvat Manhattanin 4. hallintoalueeseen (). Chelseassa oli maatila 1750-luvulla. Sen jälkeen se on ollut kaupungin ensimmäinen teatterialue, muodikas asuinalue ja 1920- ja 1930-luvuilla vilkas punaisten lyhtyjen alue. Vielä 1980-luvulla Chelsea oli vähätuloisten asuinalue, joka oli myös seksuaalivähemmistöjen suosiossa, mutta sen jälkeen siitä on tullut taiteilijoiden ja taidegallerioiden keskuspaikka. Hotel Chelsea on boheemien taiteilijoiden maamerkki, missä ovat asuneet muun muassa William S. Burroughs ja Bob Dylan ja missä Sid tappoi Nancyn. Manhattanin jatkuvasti pohjoiseen suuntautuvassa muuttoliikkeessä Greenwich Villagen korkeat hinnat ajoivat asukkaita 1980-luvun lopussa Chelseaan, josta monet ovat muuttaneet edelleen Hell’s Kitchenin ja Washington Heightsin alueille. Vuokratason noustessa monet toimistorakennukset ja varastot on muutettu osaketaloiksi, ja nykyään Chelseassa on paljon miljoonien dollarien arvoisia rivitaloja ja loft- asuntoja. Chelsea on silti yhä niitä harvoja paikkoja New Yorkissa, jossa on kaikenlaisia asuntoja, vuokrakerrostaloja, yhden perheen rivitaloja ja uusia lasiseinäisiä osaketaloja, jopa samassa korttelissa. Seventh ja Ninth Avenuen välisellä alueella jotkin vuokra-asunnot ovat Manhattanin halvimpia. Historiallisella alueella on hienoja esimerkkejä 1800-luvun kaupunkiasunnoista pienten puutarhojen ja kukkivien puiden keskellä. High Linen puisto on nostanut lisää kiinteistöjen arvoa, etenkin Tenth Avenuen ja West Streetin välillä, ja West Streetin varrelle on noussut huippuarkkitehtien, kuten Frank Gehryn ja Jean Nouvelin suunnittelemia rakennuksia. Chelsea on New Yorkin taidekeskus, jossa on satoja gallerioita. Taideyhteisö puhkesi kukkaan, kun Tenth ja Twelfth Avenueiden välisen alueen varikot, tallit ja varastot otettiin uuteen käyttöön. Yksi pioneereista oli taidesäätiö Dia, joka perusti vuonna 1987 näyttelytilan 22nd Streetille. Melkein kaikki tunnustetut ja arvostetut galleriat ovat ottaneet Chelsean tukikohdakseen, ja gallerioita on tiheässä etenkin Länsi-Chelseassa 20th ja 28th Streetin välissä. Tunnettuja ovat muun muassa Gagosianin, Matthew Marksin ja Sonnabendin galleriat. == Lähteet == == Aiheesta muualla == Luokka:Midtown (Manhattan) Luokka:National Register of Historic Places -kohteet Manhattanilla
Salpa (elokuva)

Salpa on vuonna 2013 ensi-iltansa saanut Zagros Manucharin käsikirjoittama ja ohjaama suomalainen draamaelokuva. Elokuva on Irakin kurdeihin kuuluvan Manucharin esikoiselokuva ja ensimmäinen pakolaisen tekemä pitkä elokuva Suomessa. Elokuva kertoo änkytyksestä kärsivän murrosikäisen pojan vaikeuksista. Poikaa esittää Elis Lindfors, ja muissa pääosissa esiintyvät Eero Enqvist ja Elena Leeve.V-P Lehtonen: Elokuva-arvio: Salpa on elokuvasyksyn yllättäjä, Helsingin Sanomat, Nyt-liite 20.11.2013. Artikkelin maksullinen verkkoversio. Viitattu 1.3.2014. == Rooleissa == == Vastaanotto == Helsingin Sanomissa Veli-Pekka Lehtonen piti Salpaa valmiimpana elokuvana kuin useimmat Suomessa tehdyistä independent-töistä: ”Salpa on minimalistinen elokuva. Tarina ja tunteet ovat pelkistettyjä eikä musiikkia kuulla. Kameraa ja värejä käytetään harkitusti vaikka harjoitustyöstä eräällä tavalla onkin kysymys.” Hänestä elokuva olisi kuitenkin kaivannut tiheämpää leikkausta, koska tarinankerronnan mietiskelevä hitaus voi alkaa jopa pitkästyttää. ==Lähteet== ==Aiheesta muualla== *Oppimateriaalia elokuvasta Koulukino- sivustolla Luokka:Suomalaiset draamaelokuvat Luokka:Vuoden 2013 suomalaiset elokuvat
ZootFly

ZootFly oli vuonna 2002 perustettu slovenialainen videopeliyritys, jonka tuotteet olivat pääasiassa PlayStation 3, Xbox 360, Wii ja PC -alustoille. Yritys työllisti 45 henkilöä. Vuonna 2013 internetkasinoyritys Interblock osti ZootFlyn. ZootFly lopetti videopelien tekemisen ja siirtyi internetissä pelattaviin kasinopeleihin uudella nimellä, IBzoot. == Pelit == * Panzer Elite Action: Fields of Glory * Panzer Elite Action: Dunes of War * Pako * TimeO * Marlow Briggs and the Mask of Death == Lähteet == Luokka: Toimintansa lopettaneet pelitalot Luokka:Slovenialaiset yritykset
Walter Johansson

Armas Walter Johannes Johansson, sukunimi myöh. Jousio (18. elokuuta 1884 Vaasa – 15. huhtikuuta 1936 Ilmajoki) oli suomalainen ruotsin kielellä kirjoittanut runoilija. == Teoksia == * Storm och stiltje : dikter. Tekijä, Tammerfors 1912 == Lähteet == * Luokka:Suomenruotsalaiset kirjailijat Luokka:Vuonna 1884 syntyneet Luokka:Vuonna 1936 kuolleet
Kuka sen opettaa (kappale)

”Kuka sen opettaa” on Kaija Koon kappale hänen samannimiseltä kahdenneltatoista studioalbumiltaan. Singlenä kappale julkaistiin 21. helmikuuta 2014. Sen on säveltänyt Jonnaemilia Kärkkäinen ja Mikko Tamminen sekä sanoittanut Paula Vesala. Kappaleen sanoitus kertoo siitä, miten suhteen ja rakkauden lopettaminen onnistuu. Levy-yhtiön tiedotteessa Kaija Koo kuvaili sitä näin: ”Kappaleen teksti on kuin omasta elämästäni, enhän sitä muuten pystyisi laulamaankaan. Olen käyttänyt tulkinnassa koko tunneskaalaani. Kaikista levyttämistäni kappaleista tämä on ollut haastavin, mutta kuten sanotaan: vaikein lapsi on myös rakkain”. Radio Suomipopin haastattelussa artisti kertoi kappaleen olevan haastava myös laulullisesti. == Kappaleet == # == Listasijoitukset == Lista Paras sijoitus Suomen virallinen singlelista 17 Suomen virallinen latauslista 2 Radiolista 1 == Lähteet == Luokka:Vuoden 2014 kappaleet Luokka:Suomalaiset musiikkikappaleet
Laajempi autismin fenotyyppi

Laajemmalla autismin fenotyypillä eli subkliinisellä autismikirjon häiriöllä (, BAP) viitataan niihin autistien tai aspergerien sukulaisiin, joilla esiintyy autismin kirjoon liittyviä piirteitä ja oireita, mutta niin vähäisessä määrin, että se ei riitä autismin kirjon diagnoosiinSimon Baron- Cohen et. al: Research project: Broader Autism Phenotype (Parents and siblings). http://www.autismresearchcentre.com/project_4_phenotype Simon Baron-Cohen and Jessica Hammerm 1997: Parents of children with asperger syndrome: what is the cognitive phenotype? Journal of cognitive neuroscience 9:4. Sivut 548–554. http://docs.autismresearchcentre.com/papers/1997_BC_Parents_of_children_with_AS_JnlCogNeuro.pdf Molly Losh, Debra Childress, Kristen Lam, and Joseph Piven: Defining Key Features of the Broad Autism Phenotype. A Comparison Across Parents of Multiple- and Single-Incidence Autism Families. American Journal of Medical Genetics Part B (Neuropsychiatric Genetics). 47B:424–433 (2008). http://comm.soc.northwestern.edu/ndl/files/2012/10/Losh-Childress-Lam- Piven-2008.pdf . Muutokset yhdysvaltalaisessa DSM-diagnoosiluokituksessa saattavat lisätä laajemman autismin fenotyypin tarvetta, sillä vuonna 2013 julkaistussa DSM-5 luokituksessa esimerkiksi Aspergerin oireyhtymä on vain eräs autismikirjon häiriö ilman omaa nimettyä diagnoosia, mikäli sen kriteerit täyttyvät. Muussa tapauksessa se jää ilman varsinaista diagnoosia.Marja-Leena Mattila: Autism spectrum disorders: an epidemiological and clinical study. Väitöstutkimus. Oulun yliopiston lääketieteellinen tiedekunta 2014 Laaja- alaisiin kehityshäiriöihin on luettu autismi, Aspergerin oireyhtymä ja tarkemmin määrittelemätön laaja-alainen kehityshäiriö tai epätyypillinen autismi. Useat diagnostiset kriteerit, päällekkäisyydet, epätarkkuudet ja monien psykiatristen liitännäishäiriöiden poissulkeminen laaja-alaisissa kehityshäiriöissä ovat aiheuttaneet sekaannuksia.Mattila M-L. (2014) Autism spectrum disorders : an epidemiological and clinical study. Academic dissertation. University of Oulu Myös osa niistä, jotka aiemmin olisivat saaneet Aspergerin oireyhtymän diagnoosin siirtynevät autismikirjon häiriön ulkopuolelle laajempaan autismin fenotyyppiin. == Katso myös == * Neurologinen poikkeavuus * Neuropsykologia * Neuropsykiatria * HFA (lievä autismi) * Neurodiversiteetti * Touretten oireyhtymä * Suomen autismikirjon yhdistys == Lähteet == == Aiheesta muualla== * Autismikirjon häiriö uusimman DSM-5 luokituksen mukaan * Periintyvyys autismiin Luokka:Autismi
Monumenta Germaniae Historica

Monumenta Germaniae Historica (latinaa, ”Saksan historian monumentteja”) on moniosainen lähdejulkaisusarja, joka sisältää Saksan historiaan liittyviä asiakirjoja noin vuosien 500 ja 1500 väliseltä ajalta. Sarjan julkaisu käynnistettiin 1800-luvun alussa saksalaisen kansallistunteen nousun innoittamana, ja se toimi esikuvana vastaaville julkaisusarjoille monissa muissa maissa.Monumenta Germaniae Historica Encyclopædia Britannica Online Academic Edition. Viitattu 1.3.2014. Julkaisusarjan alullepanija oli preussilainen valtiomies Karl vom Stein, joka eläkepäivinään suuntasi huomionsa Saksan historiaan. Hän perusti Frankfurt am Mainissa vuonna 1819 Saksan vanhemman historian seuran (Gesellschaft für Deutschlands Ältere Geschichtskunde), joka ryhtyi toimittamaan lähdejulkaisusarjaa. Päätoimittajana oli vuodesta 1823 Georg Heinrich Pertz, jonka kykyjen ansiota hankkeen onnistuminen suurelta osin oli. Sarjan ensimmäinen osa ilmestyi 1826. Pertz jatkoi hankkeen johdossa vuoteen 1874. Häntä seurasivat Georg Waitz (1874–1886), Wilhelm Wattenbach (1886–1888) ja Ernst Dümmler (1888–1902).Nordisk familjebok (1912), s. 1042–1043 Runeberg.org. Viitattu 1.3.2014. Pertzin päätoimittajakauden aikana sarjassa julkaistiin 20 osaa, ja vuoteen 1925 mennessä niitä ilmestyi 100 lisää. Julkaisijana alkujaan toiminut seura korvattiin vuonna 1875 keskusjohdolla ja 1935 erityisellä valtakunnaninstituutilla, joka kuitenkin lakkautettiin toisen maailmansodan jälkeen. Vuodesta 1949 alkaen hankkeesta on vastannut Müncheniin sijoitettu instituutti, jolla on julkisyhteisön asema. Sen toimipaikka on vuodesta 1967 alkaen ollut Baijerin valtionkirjaston yhteydessä.Kurze Geschichte des Instituts Monumenta Germaniae Historica. Viitattu 1.3.2014. Sarjassa ilmestyneet osat on jaettu viiteen kokonaisuuteen: Scriptores (historioita ja kronikoita), leges (vanhoja lakeja), diplomata (asiakirjoja), epistolae (kirjeitä) ja antiquitates (muinaismuistoja). ==Lähteet== ==Aiheesta muualla== *Hankkeen kotisivu *Sarjassa julkaistut saatavilla olevat osat Luokka:Historialliset asiakirjat Luokka:Saksan historia Luokka:Keskiajan tutkimus
Hitlerin päämajat

Hitlerin päämajat olivat natsi-Saksan johtajan Adolf Hitlerin toisen maailmansodan aikaisia päämajoja, joista hän johti Saksan sodankäyntiä. Hitler perusti päämajojaan eri puolille Eurooppaa sodan aikana. Hitlerin päämajoja olivat: * Führerbunker ("Johtajabunkkeri") oli Berliinin keskustassa valtakunnankanslian yhteydessä sijainnut maanalainen päämaja ja pommisuoja, jossa Hitler teki itsemurhan hieman ennen sodan loppua. * Werwolf ("Ihmissusi") oli lähellä Vinnytsjaa ja toimi Hitlerin päämajana operaatio Sinisen aikana 1942–1943. * Wolfsschanze ("Sudenpesä") sijaitsi Puolan alueella lähellä Kętrzynia ja toimi itärintaman päämajana. Tämä oli Hitlerin päämajoista tärkein, sillä hän oleskeli siellä sodan aikana yli 800 päivää. * Wolfsschlucht ("Sudenrotko") oli yhteinen koodinimi Hitlerin Belgiassa ja Ranskassa sijainneille päämajoille. päämajat
Koirat (lehti)

Koirat (lehden kannessa myös Koirat: Eläinmaailma ja Koirat: koiraihmisten ykköslehti) oli suomalainen koira-aiheinen aikakauslehti, joka ilmestyi vuosina 1995-2000\. Lehti ilmestyi kuudesti vuodessa. Vuonna 2000 Eläinmaailma ja Koirat yhdistettiin ja julkaisu jatkoi nimellä Lemmikit & eläinmaailma. Jo vuonna 1993 oli julkaistu lehti nimeltä Eläinmaailma : Lemmikit, jonka teemanumeron aiheena oli ollut koirat.Kansalliskirjasto Finna - Eläinmaailma : Lemmikit ==Lähteet== Luokka:Suomalaiset harrastelehdet Luokka:Suomalaiset nuortenlehdet
Battle Beast (albumi)

Battle Beast on suomalaisen Battle Beast -yhtyeen toinen studioalbumi. Se julkaistiin toukokuussa 2013 Warner Music Finland- ja Nuclear Blast -levymerkeillä. Levy nousi julkaisuviikollaan Suomen albumilistan viidennelle sijalle, ja viipyi listalla 17 viikkoa. Ruotsalainen metalliyhtye Sabaton on levyttänyt cover-versionsa kappaleesta Out of Control vuoden 2014 Heroes- albuminsa bonusraidalle. == Kappaleet == == Kokoonpano == ;Yhtye * Noora Louhimo – laulu * Anton Kabanen – kitara, taustalaulu, tuottaja, äänittäjä, miksaaja * Juuso Soinio – kitara * Eero Sipilä – bassokitara, taustalaulu * Pyry Vikki – rummut * Janne Björkroth – kosketinsoittimet, tuottaja, äänittäjä, miksaaja ;Tuotanto * Lucas Lönnroos – äänittäjä * Mika Jussila – masteroija * Claudio Bergamin – kansikuva == Arvostelut == * Imperiumi.net: Imperiumi.net: Levyarvio * Kaaoszine: 8/10Kaaoszine: Levyarvio * Soundi: Soundi: Levyarvio == Lähteet == == Aiheesta muualla == * * Battle Beast discogs.com -sivustolla Luokka:Vuoden 2013 albumit Luokka:Battle Beastin albumit
Trismegistos

Trismegistos on suomalaisen deathrock-yhtye Babylon Whoresin järjestyksessään toinen EP-levy. Se julkaistiin vuonna 1996 levymerkillä Sugar Cult. == Kappaleet == # # # # # == Kokoonpano == * Vocals – Ike Vil – laulu * Antti Litmanen – kitara * Evo Meichem – kitara * Jake Babylon – bassokitara * Rova – rummut \+ * Kai "Hiili" Hiilesmaa – tuottaja, äänittäjä, miksaaja == Aiheesta muualla == * * Trismegistos discogs.com -sivustolla Luokka:Vuoden 1996 EP:t Luokka:Babylon Whoresin albumit Luokka:Hiili Hiilesmaan tuottamat albumit
Sloane 313

Sloane 313 on suomalaisen deathrock-yhtye Babylon Whoresin ensimmäinen EP- levy. Se julkaistiin vuonna 1995 levymerkillä Sugar Cult. Albumi äänitettiin ja miksattiin kahdessa päivässä Helsingissä lokakuussa 1994. == Kappaleet == Kaikki kappaleet säveltänyt ja sanoittanut Ike Vil. #Of Blowjobs and Cocktails #Cold Hummingbird #Speed Doll #Babylon Astronaut #Silver Apples == Kokoonpano == * Ike Vil – laulu, kosketinsoitin * Jussi Konttinen – kitara * Ewo Meichem – kitara * Jake Babylon – bassokitara * Pete Liha – rummut \+ * Toffo – tuottaja * Jan Saudek – valokuvat == Aiheesta muualla == * * Sloane 313 discogs.com -sivustolla Luokka:Vuoden 1995 EP:t Luokka:Babylon Whoresin albumit
Deggael

Deggael (A Rat's God) on suomalaisen deathrock-yhtye Babylon Whoresin järjestyksessään kolmas EP-levy. Se julkaistiin vuonna 1997 levymerkillä Heroine. EP:n julkaisi uudelleen vuonna 1998 Spinefarm Records. Se sisältää musiikkivideon kappaleesta "In Arcadia Ego" == Kappaleet == Kaikki kappaleet sanoittanut Ike Vil. # # # # # # == Kokoonpano == * Ike Vil – laulu * Antti Litmanen – kitara * Ewo Meichem – kitara * Jake Babylon – bassokitara * Kouta – rummut \+ * Steppenwolf – grafiikka * Anna Immonen – valokuvat * Tiina Korhonen – valokuvat == Aiheesta muualla == * * Deggael discogs.com -sivustolla Luokka:Vuoden 1997 EP:t Luokka:Babylon Whoresin albumit
Nokia Asha 503

Nokia Asha 503 on älypuhelin, jossa on 5 megapikselin kamera ja 2,8 tuuman näyttö. == Lähteet== * Nokia Asha 503 – GSMArena Asha 503 Luokka:Vuoden 2013 matkapuhelimet
King Fear

King Fear on suomalaisen deathrock-yhtye Babylon Whoresin toinen studioalbumi. Se julkaistiin vuonna 1999 levymerkillä Necropolis Records. == Kappaleet == # # # # # # # # # # == Kokoonpano == * Ike Vil – laulu, kosketinsoitin, tuottaja, konsepti * Antti Litmanen – kitara, tuottaja, konsepti * Jake Babylon – bassokitara * Pete Liha – rummut === Vierailevat muusikot === * Nik Turner – huilu (kappaleet 6 ja 10) * Dominique Poulain (kappale 10) * Don Rosicross – bassokitara (kappale 1) * Otra Romppanen – kitara, slide-kitara (kappale 4) * Ewo Pohjola – kitara (kappale 2) * Jasse Hybrid – taustalaulu (kappale 6) * Jallu Junnilainen – lyömäsoitin (kappale 4) * Mikko Kuokkanen – kosketinsoitin (kappale 10) * Tommi Kärkkäinen – kosketinsoitin, Radio Werewolf (kappaleet 2 ja 9) === Muut tekijät === * Antti Lindell – äänittäjä, kosketinsoitin (kappale 9) * Kaide Hinkkala – äänittäjä * Hiili Hiilesmaa – miksaaja * Pauli Saastamoinen – masteroija * Tina Korhonen – valokuvat == Aiheesta muualla == * * King Fear discogs.com -sivustolla Luokka:Vuoden 1999 albumit Luokka:Babylon Whoresin albumit
Astemitsoli

Astemitsoli (C28H31FN4O) on bentsimidatsolijohdannaisiin kuuluva toisen sukupolven antihistamiini. Astemitsolia sisältävät lääkkeet vedettiin markkinoilta vuonna 1999 niiden aiheuttamien sydänoireiden vuoksi. == Toimintamekanismi ja käyttö == Astemitsoli on histamiini-H1-reseptorien salpaaja ja estää histamiinin sitoutumisen reseptoriin. Täten histamiinin vaikutukset eivät ilmene elimistössä. Astemitsoli on salpaajana voimakas ja pitkäkestoinen. Ihmisen elimistössä se metaboloituu kahdeksi aktiiviseksi metaboliitiksi, O-desmetyyliastemitsoliksi ja norastemitsoliksi CYP3A4-entsyymin vaikutuksesta. Yhdistettä käytettiin erityisesti allergisen nuhan ja sidekalvontulehduksen hoitoon. Astemitsoli ei läpäise veri- aivoestettä, minkä vuoksi sillä ei ole samankaltaista väsyttävää vaikutusta, kuin monella ensimmäisen sukupolven antihistamiinilla. Astemitsoli voi pidentää QT-aikaa ja aiheuttaa sydämen rytmihäiriöitä ja tämän vuoksi yhdiste on vedetty pois lääkeainemarkkinoilta. Ruoka-aineista greippimehu haittaa astemitsolin metaboliaa ja voi johtaa lääkeaineen pitoisuuden kasvamiseen elimistössä.Monique M.-L. Janssens, Hendrik Timmerman & Robert Leurs: Histamine and Histamine Antagonists, Kirk-Othmer Encyclopedia of Chemical Technology, John Wiley & Sons, New York, 2000. Viitattu 1.3.2014 == Synteesi == Astemitsolia voidaan syntetisoida kuusivaiheisella reaktiolla käyttämällä lähtöaineina 2-nitroisotiosyanobentseeniä ja 1-karbetoksi-4-aminopiperidiiniä. == Lähteet == == Aiheesta muualla == *Human Metabolome Database (HMDB): Astemizole *Kyoto Encyclopedia of Genes and Genomes (KEGG): Astemizole *ChemBlink: Astemizole Luokka:Antihistamiinit Luokka:Markkinoilta poistuneet lääkkeet Luokka:H1-reseptorin vastavaikuttajat
Death of the West

Death of the West on suomalaisen deathrock-yhtye Babylon Whoresin kolmas studioalbumi. Se julkaistiin vuonna 2002 levymerkillä Spinefarm Records. Albumin kansikuva on Albrecht Dürerin maalaus "Ritter, Tod und Teufel" (suom. Ritari, kuolema ja piru). == Kappaleet == # # # # # # # # == Kokoonpano == * Ike Vil – laulu, kosketinsoitin * Antti Litmanen – kitara * Daniel Stuka – bassokitara * Pete Liha – rummut === Vierailevat muusikot === * Paul Cairo – taustalaulu * Jasse Hybrid – taustalaulu * Anna Pienimäki – taustalaulu * Maniac – taustalaulu * Taneli Jarva – taustalaulu === Muut tekijät === * Antti Lindell – äänittäjä, tremolo, akustinen kitara * Kaide Hinkkala – äänittäjä * Hiili Hiilesmaa – miksaaja * Mika Jussila – masteroija == Arvostelut == * Soundi: http://www.soundi.fi/levyarviot/babylon-whores-death-west * The Metal Observer: 9/10http://www.metal-observer.com/articles.php?lid=1&sid;=1&id;=1733 == Lähteet == == Aiheesta muualla == * * Death of the West discogs.com -sivustolla Luokka:Vuoden 2002 albumit Luokka:Babylon Whoresin albumit
Pride of the Damned

Pride of the Damned on suomalaisen deathrock-yhtye Babylon Whoresin 6LP- musiikkiboksi, joka sisältää yhtyeen koko tuotannon sekä ennenjulkaisematonta materiaalia. Se julkaistiin tammikuussa 2014 levymerkillä Svart Records. Albumin kansikuva on Viktor Vasnetsovin maalaus "A Knight at the Crossroads". == Levyt == # Cold Heaven # King Fear # Death of the West # Deggael/Trismegistos # Miscellanea (Sloane 313, Devil's Meat, singlekappaleita) # Obscura == Aiheesta muualla == * * Pride of the Damned discogs.com -sivustolla Luokka:Vuoden 2014 kokoelma-albumit Luokka:Babylon Whoresin albumit Luokka:Musiikkiboksit Luokka:Svart Recordsin albumit
Le Mansin 24 tunnin ajo 1953

Le Mansin 24 tunnin ajo 1953 oli Le Mansin 24 tunnin ajo, joka ajettiin 13.–14. kesäkuuta 1953 Circuit de la Sarthen radalla. Kilpailun voittivat Jaguarilla ajaneet Tony Rolt ja Duncan Hamilton. ==Tulokset== Sija Luokka Nro Talli Kuljettajat Auto Moottori Kierrokset 1 S 5.0 18 Jaguar Cars Ltd. Tony Rolt Duncan Hamilton Jaguar C-Type Jaguar 3.4L I6 302 2 S 5.0 17 Jaguar Cars Ltd. Stirling Moss Peter Walker Jaguar C-Type Jaguar 3.4L I6 299 3 S 8.0 2 Briggs Cunningham Phil Walters John Fitch Cunningham C5-R Chrysler 5.5L V8 297 4 S 5.0 19 Jaguar Cars Ltd. Peter Whitehead Ian Stewart Jaguar C-Type Jaguar 3.4L I6 296 5 S 5.0 15 Scuderia Ferrari Count Paolo Marzotto Giannino Marzotto Ferrari 340MM Berlinetta Ferrari 4.1L V12 293 6 S 3.0 35 Automobiles Gordini Maurice Trintignant Harry Schell Gordini T24S Gordini 2.5L I6 292 7 S 8.0 1 Briggs Cunningham Briggs Cunningham William Spear Cunningham C4-R Chrysler 5.5L V8 289 8 S 5.0 7 Automobiles Talbot-Darracq S.A. Pierre Levegh Charles Pozzi Talbot-Lago T26 GS Talbot-Lago 4.5L I6 279 9 S 5.0 20 Ecurie Francorchamps Roger Laurent Charles de Tornaco Jaguar C-Type Jaguar 3.4L I6 274 10 S 8.0 3 Briggs Cunningham Charles Moran John Gordon Bonnet Cunningham C4-RK Chrysler 5.5L V8 268 11 S 5.0 11 Nash-Healey Inc. Leslie Johnson Bert Hadley Nash-Healey Sport Nash 4.1L I6 264 12 S 3.0 34 Donald Healey Motor Company Johnny Lockett Maurice Gatsonides Austin-Healey 100 BMC 2.7L I4 256 13 S 2.0 39 Automobiles Frazer Nash Ltd. Ken Wharton Laurence Mitchell Frazer Nash Le Mans Touring Coupe Bristol 2.0L I6 252 14 S 3.0 33 Donald Healey Motor Company Marcel Becquart Gordon Wilkins Austin-Healey 100 BMC 2.7L I4 250 15 S 1.5 45 Porsche KG Richard von Frankenberg Paul Frère Porsche 550 Coupe Porsche 1.5L Flat-4 246 16 S 1.5 44 Porsche KG Helm Glöckler Hans Herrmann Porsche 550 Coupe Porsche 1.5L Flat-4 246 17 S 750 57 Automobiles Deutsch et Bonnet René Bonnet André Moynet DB HBR Panhard 0.7L Flat-2 236 18 S 1.1 48 Automobili O.S.C.A. Dr. Mario Damonte Pierre-Louis Dreyfus O.S.C.A. MT-4 1100 Coupe O.S.C.A. 1.1L I4 231 19 S 750 58 Automobiles Deutsch et Bonnet Marc Gignoux Marc Azéma DB HBR Panhard 0.7L Flat-2 230 20 S 1.1 50 Automobiles Panhard et Levassor Charles Plantivoux Guy Lapchin Panhard X89 Panhard 0.9L Flat-2 226 21 S 750 61 Automobiles Panhard et Levassor Pierre Chancel Robert Chancel Panhard X88 Panhard 0.6L Flat-2 222 22 S 1.1 51 Automobiles Panhard et Levassor Raymond Stempert Georges Schwartz Panhard X87 Panhard 0.9L Flat-2 217 23 S 750 53 R.N.U. Renault Jean-Louis Rosier Robert Schollemann Renault 4CV Renault 0.7L I4 217 NC S 750 60 Automobiles Panhard et Levassor Jean Hémard Jean de Montrémy Panhard X85 Panhard 0.6L Flat-2 211 NC S 3.0 66 Alexis Constantin Alexandre Constantin Michel Aunaud Constantin Peugeot 1.3L Supercharged I4 199 NC S 750 56 Just-Emile Vernet / Jean Pairard Just-Emile Vernet Jean Pairard VP 166R Renault 0.7L I4 182 Lähde:les24heures.fr ==Lähteet== 1953 Luokka:Vuoden 1953 moottoriurheilu
Ruhrin motti

Ruhrin motti oli toisen maailmansodan lopulla 4. huhtikuuta 1945 luotu motti, jossa Brittiläisen 21. armeijaryhmän, Yhdysvaltain 12. armeijaryhmän ja Yhdysvaltain 1., 3. ja 9. armeijan joukot piirittivät arviolta 430 000 Saksan Armeijaryhmä B:n sotilasta Ruhrin teollisuusalueelle. Taistelut motin luomiseksi alkoivat 7. maaliskuuta 1945 alkaen ja päättyivät 21. huhtikuuta 1945 saksalaisten antautumiseen. Yli 325 000 saksalaissotilasta joutui sotavankeuteen. Saksalaisjoukkojen komentaja marsalkka Walther Model teki itsemurhan Duisburgin lähellä olevassa metsässä. ==Aiheesta muualla== * "North to the Ruhr Pocket and On East to Peace", 10. jalkaväkirykmentin historiaa. * Ruhr Pocket End of war in Rhineland and Westphalia in April 1945. Luokka:Toisen maailmansodan länsirintaman taistelut Luokka:Nordrhein-Westfalen Luokka:Vuoden 1945 sotahistoria Luokka:Yhdysvaltain taistelut Luokka:Yhdistyneen kuningaskunnan taistelut
Brit Awards 2014

Vuoden 2014 Brit Awards -gaala pidettiin 19. helmikuuta 2014 järjestyksessään 34. kertaa. Gaala järjestettiin Lontoon The O2 Arenalla. Juontajana oli James Corden. == Voittajat ja ehdokkaat == Palkintosarjat briteille Palkintosarjat briteille Paras brittiläinen miesartisti Paras brittiläinen naisartisti * David Bowie ** Jake Bugg ** James Blake ** John Newman ** Tom Odell * Ellie Goulding ** Birdy ** Jessie J ** Laura Marling ** Laura Mvula Paras brittiläinen tulokas/läpimurto Paras brittiläinen yhtye * Bastille ** Disclosure ** Laura Mvula ** London Grammar ** Tom Odell * Arctic Monkeys ** Bastille ** Disclosure ** One Direction ** Rudimental Vuoden paras brittiläinen single Paras brittiläinen albumi * Rudimental feat. Ella Eyre – ”Waiting All Night” ** Bastille – ”Pompeii” ** Calvin Harris feat. Ellie Goulding – ”I Need Your Love” ** Disclosure feat. AlunaGeorge – ”White Noise” ** Ellie Goulding – ”Burn” ** John Newman – ”Love Me Again” ** Naughty Boy feat. Sam Smith – ”La La La” ** Olly Murs – ”Dear Darlin’” ** One Direction – ”One Way or Another (Teenage Kicks)” ** Passenger – ”Let Her Go” * Arctic Monkeys – AM ** Bastille – Bad Blood ** David Bowie – The Next Day ** Disclosure – Settle ** Rudimental – Home Paras brittiläinen video Paras brittiläinen tuottaja * One Direction – ”Best Song Ever” ** Calvin Harris feat. Ellie Goulding – ”I Need Your Love” ** Ellie Goulding – ”Burn” ** John Newman – ”Love Me Again” ** Naughty Boy feat. Sam Smith – ”La La La” *Flood and Alan Moulder ** Ethan Johns ** Paul Epworth Kriitikoiden valinta *Sam Smith ** Ella Eyre ** Chlöe Howl Kansainväliset palkintosarjat Kansainväliset palkintosarjat Paras kansainvälinen miesartisti Paras kansainvälinen naisartisti * Bruno Mars ** Drake ** Eminem ** John Grant ** Justin Timberlake * Lorde ** Janelle Monáe ** Katy Perry ** Lady Gaga ** Pink Paras kansainvälinen yhtye * Daft Punk ** Arcade Fire ** Haim ** Kings of Leon ** Macklemore & Ryan Lewis === Kansainvälisen menestyksen Brit Award === * One Direction == Katso myös == *Brit Awards == Aiheesta muualla == * Luokka:2014 Luokka:Brit Awards
Janneniska

Janneniska Oy on nostolavoja vuokraava yritys. Janneniska Oy:n perusti Janne Niska vuonna 1996. Vuonna 2017 Janneniska myi 34–80 metriin yltävät koneensa turkulaiselle Jalo & Jalolle. Janneniskan tytäryhtiö Bladefence Oy on erikoistunut tuulivoimaloiden lapojen huoltoon. Se pyrkii etenkin Kanadan markkinoille. Perustajan kuoltua 38-vuotiaana ja perheettömänä yrityksen omistus siirtyi yrityksen henkilöstölle testamentin mukaisesti. Enemmistöomistajaksi tuli silloinen toimitusjohtaja Joni Alasaari ja muiksi pääomistajiksi asiakaspalvelupäällikkö Jan Ström ja turvallisuuspäällikkö Saku Nurminen. == Katso myös == * Pekkaniska Oy == Lähteet == == Aiheesta muualla == * Janneniskan kotisivut Luokka:Suomalaiset rakennuskonevuokraamot Luokka:Rakentamisen tuotemerkit
Ylä-Satakunnan kihlakunnan tuomiokunta

Ylä-Satakunnan kihlakunnan tuomiokunta oli Turun hovioikeuspiiriin kuulunut kihlakunnantuomarin virka-alue.Otavan iso tietosanakirja, Otava 1965, osa 9, palsta 141, hakusana tuomiokunta. Tuomiokunta oli perustettu keskiajallaHolmberg s. 1. ja se oli toiminnassa 14. joulukuuta 1785 saakka, jolloin siitä muodostettiin kuninkaallisella kirjeellä Ylä-Satakunnan yläosan kihlakunnan tuomiokunta ja Ylä-Satakunnan alaosan kihlakunnan tuomiokunta.Holmberg s. 64. Vuoden 1680 tuomiokirjan mukaan tuomiokuntaan kuuluivat:Holmberg s. 28. *Hämeenkyrö *Ikaalinen *Kangasala *Karkku *Keuruu *Kuorevesi *Lempäälä *Messukylä *Mouhijärvi *Orivesi *Pirkkala *Ruovesi *Tyrvää *Vesilahti 16\. elokuuta 1693 päivätyn kuninkaallisen kirjeen mukaan tuomiokuntaan kuuluivat seuraavat pitäjät: *Ylä-Satakunnan yläosan kihlakunta **Kangasala **Keuruu **Kuhmalahti ja Pälkäneen neljännes **Lempäälä **Messukylä ja Teiskon kappeli **Orivesi **Pirkkala ja Harjun kappeli **Ruovesi ja Virtain kappeli, Kurun kappeli ja Ähtärin kappeli **Vesilahti ja Tottijärven kappeli *Ylä-Satakunnan alaosan kihlakunta **Alastaro **Huittinen **Hämeenkyrö **Ikaalinen **Karkku ja Suoniemen kappeli **Loimaa **Punkalaidun **Tyrvää ja Kiikan kappeli **Vampula. Isonvihan (1713–1721) aikana tuomiokunnassa pidettiin viimeiset käräjät ennen keskeytystä kesällä 1713 ja käräjien pito aloitettiin uudelleen helmikuussa 1722. Vuoden 1776 järjestelyssä tuomiokuntaan määrättiin seuraavat käräjäkunnat: #Loimaan pitäjä ja Alastaron kappeli sekä osa Pöytyän pitäjää #Huittisten pitäjä ja Kauvatsan kappeli, Keikyän eli Hellilän kappeli, Vampulan kappeli sekä Punkalaition eli Punkalaitumen kirkkoherrakunta #Tyrvään pitäjä ja Kiikan kappeli #Karkun pitäjä ja Suoniemen kappeli sekä Mouhijärven pitäjä ja Suodenniemen kappeli #Hämeenkyrön pitäjä ja Viljakkalan kappeli sekä Ikaalisten pitäjä ja Kankaanpään kappeli #Pirkkalan pitäjä ja Harjun kappeli sekä Messukylän pitäjä ja Teiskon kappeli #Lempäälän pitäjä sekä Vesilahden pitäjä ja Tottijärven kappeli #Kangasalan pitäjä #Oriveden pitäjä #Ruoveden pitäjä ja Kurun kappeli #Vaasan hovioikeuden tuomiopiiriin oli tässä järjestelyssä siirretty Virtain kappeli, Ähtärin kappeli ja Keuruun pitäjä. ==Lähteet== * Håkon Holmberg et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959. ===Viitteet=== Luokka:Suomen tuomiokunnat
P2

P2 tai Propaganda Due oli vapaamuurariloosi, joka toimi Italiassa vuosina 1945–1976 tavallisena ja vuosina 1976–1981 salaisena loosina Italian perustuslain kiellettyä salaseurat. P2-loosi on yhdistetty moniin rikoksiin ja hämäryyksiin kuten Bolognan pommi-iskuun, pääosin Vatikaanin pankin omistamaan Banco Ambrosiano -pankkiin sekä Roberto Calvin ja lehtimies Mino Pecorellin murhiin. P2 paljastui Michele Sindonan talousmahdin romahduksessa. P2:a on joskus kutsuttu ”valtioksi valtiossa” tai ”varjohallitukseksi”. ==Gellin lista== Vuonna 1981 P2:n perustajalta Licio Gelliltä löydetyn nimilistan on arveltu olevan P2:een liittyvien henkilöiden lista. Listalla ovat muun muassa seuraavat henkilöt: * Silvio Berlusconi, liikemies, myöhempi pääministeri * Roberto Calvi, murhattu pankkiiri, Banco Ambrosianon puheenjohtaja * Artemio Franchi, jalkapallovaikuttaja, UEFA:n puheenjohtaja * Gianadelio Maletti, italialainen kenraali, sotilastiedustelun johtaja * Emilio Massera, argentiinalainen amiraali, sotilasjuntan johtohenkilö * Carmine Pecorelli, toimittaja * Michele Sindona, pankkiiri * Claudio Villa, laulaja ja näyttelijä * Viktor Emanuel, Savoijin suvun päämies ==Lähteet== * "Masonic lodge affair leaves Italy shocked". The Times. May 23, 1981. * news.bbc.co.uk/onthisday/hi/dates/stories/may/26/newsid_4396000/4396893.stm Luokka:Salaseurat Luokka:Terrorismi Luokka:Italian historia Luokka:Vapaamuurarijärjestöt
Mallos (järvi)

Mallos on Etelä-Savossa Kangasniemellä kirkonkylän lähellä sijaitseva järvi. == Maantietoa == Mallos on 8,1 kilometriä pitkä, 3,1 kilometriä leveä, ja sen pinta-ala on 1 016 hehtaaria eli 10,2 neliökilometriä. Siinä on 78 saarta, joiden pinta-ala on 35,26 hehtaaria eli noin noin 3,4 prosenttia järven kokonaispinta-alasta. Saarista 7 on yli hehtaarin suuruisia, 59 yli aarin ja loput 12 ovat alle aarin kokoisia. Suuria saaria ovat esimerkiksi Lehtosaari, Loutesaari, Keskussaari ja Härkösaari. Järven tilavuudeksi on määritetty 40,55 miljoonaa kuutiometriä eli 0,04055 kuutiokilometriä ja sen keskisyvyydeksi on saatu 4,0 metriä. Sen syvänteessä on 12,4 metriä syvää ja syvänne sijaitsee itärannan tuntumassa Vihautpurun suun pohjoispuolella . Järven rantaviivan pituus on 52,2 kilometriä, josta saarten rantaviivan yhteispituuden osuus siitä on 16,5 kilometriä. == Luontoarvoja == Järven ekologinen tila on todettu seurantatutkimuksissa erinomaiseksi, viimeksi vuonna 2009. Käyttö- ja hoitosuunnitelman mukaan järveen istutetaan vuosittain 10 000 kuhaa. == Vesistösuhteet == Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Malloksen valuma-alueeseen (14.927) järvi kuuluu. Järven vedenpinnan korkeus on 102,4 metriä mpy. Lievästi tummavetinen Mallos laskee pohjoisesta Vuojakosken kautta Puulaveden itäosaan Vuojaselälle. Mallokseen laskee Tamaranjoki pohjoisesta ja Haarajoki luoteesta päin. == Katso myös == * Luettelo Suomen sadasta suurimmasta järvestä == Lähteet == Luokka:Kangasniemen järvet Luokka:Puulaveden alue
Synsiö

Synsiö eli Synsiä on Etelä-Savossa Kangasniemellä Synsiön lähellä sijaitseva järvi. == Maantietoa == Synsiö on 9,1 kilometriä pitkä, 5,7 kilometriä leveä, ja sen pinta-ala on 1 942 hehtaaria eli 19,4 neliökilometriä. Synsiö on Puulan kalastusalueen pohjoisosassa sijaitseva lievästi tummavetinen, karu ja matala järvi. Synsiönjärvi on moreenipohjainen. Se jakautuu kahteen järvialtaaseen: Haahkalanselkään ja Synsiään. Siinä on 96 saarta, joiden pinta-ala on 86,94 hehtaaria eli noin noin 4,3 prosenttia järven kokonaispinta-alasta. Saarista 9 on yli hehtaarin suuruisia, 59 yli aarin ja loput 28 ovat alle aarin kokoisia. Suurin saari on Orastensaari ja seuraavaksi suurin on suojeltu Hänninsaari. Muita saaria ovat esimerkiksi Rahuaari, Vuorisensaari, Lehtisensaari, Lamposaari, Hirvisaari ja Jokilahdensaari. Järvi on luodattu ja siitä on julkaistu syvyyskartat. Järven tilavuudeksi on määritetty 59,76 miljoonaa kuutiometriä eli 0,05976 kuutiokilometriä ja sen keskisyvyydeksi on saatu 3,1 metriä. Sen syvänteessä on 17,3 metriä syvää. Järven rantaviivan pituus on 82,6 kilometriä, josta saarten rantaviivan yhteispituuden osuus siitä on 21,1 kilometriä. == Luontoarvoja == Järvireitillä on runsaasti järvitaimenen lisääntymiseen soveltuvia virtavesiä. == Vesistösuhteet == Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Synsiäjärven valuma-alueeseen (14.926) järvi kuuluu. Järven vedenpinnan korkeus on 110,4 metriä mpy. Synsiöstä vedet laskevat Kokkoniemenjokea Iso-Kaihlaseen ja siitä edelleen Puulan luoteisosaan, Sätkynselälle. Synsiään laskevat järvet ovat Iso- Siikajärvi ja Ylänne, jotka ovat karuja ja tummavetisiä. == Katso myös == * Luettelo Suomen sadasta suurimmasta järvestä == Lähteet == Luokka:Kangasniemen järvet Luokka:Puulaveden alue
Selänne (täsmennyssivu)

Selänne voi viitata seuraaviin asiohin: *Selänne, maaston muoto *Korkeapaineen selänne, meteorologinen termi *Selänne, Teemu Selänteestä kertova elokuva *Sukunimenä **Antero Selänne (1880–1919), suomalainen agronomi ja päätoimittaja **Teemu Selänne (s. 1970), suomalainen jääkiekkoilija
Mile Jedinak

Michael John ”Mile” Jedinak (s. 3. elokuuta 1984) on australialainen jalkapalloilija, joka edustaa Englannin mestaruussarjassa pelaavaa Aston Villa FC:tä. Puolustavan keskikentän paikalla pelaava Jedinak tunnetaan voimakkaista taklauksistaan sekä johtajuudestaan kentällä. Australian maajoukkueessa Jedinak on esiintynyt lähes 80 kertaa. == Seurajoukkueura == Sydneyssä syntynyt Jedinak aloitti uransa paikallisessa Sydney Unitedissa, jossa hän pelasi vuodesta 2001 vuoteen 2006. Hän kävi välillä lainalla myös kroatialaisessa NK Varteksissa sekä South Coast Unitedissa. Sydney Unitedin vuosina Jedinak pelasi 82 peliä, joissa hän onnistui maalinteossa 12 kertaa. Vuonna 2006 hän siirtyi toiseen australialaisjoukkueeseen, Central Coast Marinersiin. Marinersin riveissä Jedinak voitti A-Leaguen mestaruuden kaudella 2007–2008. Hän iski kauden aikana monia hienoja osumia, kuten vapaapotkumaalin 25 metristä Sydney FC:tä vastaan. Talvella 2009 Jedinak siirtyi Turkkiin, Gençlerbirliği S.K.:n riveihin. Osan Gençlerbirliği-ajastaan hän vietti lainalla toisessa turkkilaisseurassa Antalyasporissa. Vuonna 2011 Jedinak siirtyi Englannin mestaruussarjassa pelaavaan Crystal Palaceen. Hän nousi Selhurst Parkin fanisuosikiksi kaudella 2012–2013, joka päättyi Palacen nousujuhliin. Kyseisellä kaudella Jedinak peri Palacen kapteeninnauhan Paddy McCarthyltä. Hänet valittiin joukkueensa kauden pelaajaksi. Kaudella 2013–2014 Jedinak pelasi Englannin valioliigaa Palacen riveissä. == Maajoukkueura == === Nuorten maajoukkue === Mile Jedinak edusti Australian alle 20-vuotiaiden maajoukkuetta vuoden 2003 nuorten maailmanmestaruuskilpailuissa Arabiemiraateissa. Hän pääsi kentälle Tšekki, Kanadaa ja isäntämaata vastaan. === A-maajoukkue === Jedinak teki debyyttinsä maajoukkueessa Singaporea vastaan 2008 ja oli tärkeä osa Pim Verbeekin valmentamassa joukkueessa, kun se selvitti tiensä vuoden 2010 MM-kisoihin. Itse kisoissa hän ei päässyt kentälle kuin avausottelussa Saksaa vastaan. Jedinak teki ensimmäisen maaottelumaalinsa Etelä-Koreaa vastaan vuoden 2011 Aasian-mestaruuskilpailuissa Qatarissa. Hän teki turnauksessa myöhemmin myös toisen maalin. Jedinak edusti Australiaa myös vuoden 2014 MM-kisoissa Brasiliassa ja teki turnauksessa yhden maalin, rangaistuspotkusta Alankomaita vastaan. Hän pelasi Australian jokaisessa pelissä. == Lähteet == == Aiheesta muualla == * http://www.national-football- teams.com/player/25309/Mile_Jedinak.html * http://www.transfermarkt.co.uk/en/mile- jedinak/profil/spieler_28336.html?from=direktErgebnis Luokka:Australialaiset jalkapalloilijat Luokka:Vuonna 1984 syntyneet Luokka:Elävät henkilöt
Suchitra Sen

Suchitra Sen (oik. Roma Dasgupta, 6. huhtikuuta 1931 Pabna – 17. tammikuuta 2014 Kalkutta) oli intialainen näyttelijä, joka työskenteli monissa bengalinkielisissä elokuvissa ja muutamissa hindinkielisissä elokuvissa. Hän näytteli monissa klassikoiksi muodostuneissa bengalielokuvissaan Uttam Kumarin kanssa. Sen sai ensimmäisenä intialaisena naisnäyttelijänä kansainvälisen palkinnon voittaessaan parhaan naispääosan palkinnon elokuvasta Saptapadi Moskovan elokuvajuhlilla vuonna 1963. Intian hallitus myönsi hänelle Padma Shrin vuonna 1972. Lopetettuaan uransa vuonna 1978 Sen vältteli julkisuutta loppuelämänsä, minkä vuoksi häntä on usein verrattu Greta Garboon. Sen kuoli sydäninfarktiin 82-vuotiaana. Vuonna 2014 Senille myönnettiin postuumisti Filmfare Awards East -elämäntyöpalkinto. == Perhe == Suchitra Sen oli näyttelijä Moon Moon Senin äiti sekä Raima Senin ja Riya Senin isoäiti. == Valikoitu filmografia == * Sharey Chuattor (1953) * Agni Pariksha (1954) * Devdas (1955) * Deep Jwele Jai (1959) * Saptapadi (1961) * Saat Paake Bandha (1963) * Mamta (1966) * Aandhi (1975) == Palkinnot == * 1963: Parhaan naispääosan palkinto Moskovan elokuvajuhlilla * 1972: Padma Shri Intian valtiolta * 2012: Banga Bibhushan Länsi-Bengalin osavaltiolta * 2014: Filmfare Awards East -elämäntyöpalkinto == Lähteet == == Aiheesta muualla == * * Luokka:Intialaiset näyttelijät Luokka:Vuonna 1931 syntyneet Luokka:Vuonna 2014 kuolleet
Start

Start voi tarkoittaa seuraavia asioita: * strategisten aseiden vähentämissopimus, Start, engl. Strategic Arms Reduction Treaty * Start!, suomalainen automakasiiniohjelma televisiossa * jalkapalloseura IK Start * jääpalloseura Start * Tunturi Start, mopomalli * Start, entinen venäläinen lentoyhtiö * Start-nimisiä henkilöitä: ** Brix Smith Start (s. 1962), yhdysvaltalainen muusikko
Poppis Suomela

Kari Poppis Suomela (s. 29. elokuuta 1966 Somero) on suomalainen naparetkeilijä. Hän on hiihtänyt muun muassa Grönlannin halki, magneettiselle pohjoisnavalle, pohjoisnavalle ja etelänavalle. Hän oli kahdestoista ihminen maailmassa ja ensimmäinen suomalainen, joka hiihti ilman ulkopuolista tukea molemmille navoille. ==Lähteet== Luokka:Naparetkeilijät Luokka:Suomalaiset tietokirjailijat Luokka:Vuonna 1966 syntyneet Luokka:Elävät henkilöt
STI

STI voi tarkoittaa seuraavia asioita: * Suomen teologinen instituutti, STI * sukupuoliteitse tarttuva infektio, STI *
Kosmidionin taistelu

Kosmidionin taistelu käytiin kahden vallasta Osmanien valtakunnassa taistelleen veljeksen ja prinssin Süleyman ja Musa Çelebin joukkojen välillä aivan Konstantinopolin muurien edustalla 15. kesäkuuta 1410.Kastritsis s. 149–153 ==Tausta== Sulttaani Bayezid I hävisi Ankaran taistelun Timur Lenkille 1402 ja joutui Timuridien dynastian vangiksi. Bayezidin neljä poikaa aloittivat kamppailun vallasta ja kymmenen vuotta kestänyt Osmanien interregnumina tunnettu sisällissota puhkesi veljesten välille 1403. Alun yhteenottojen jälkeen Anatoliassa vallitsi pattitilanne, joka kesti 1405–1410. Valittu sulttaani Mehmed lähetti Musan pienen armeijan kanssa Mustanmeren kautta Traakiaan, josta tämä saattoi hyökätä Süleymanin alueille kaakkois- Euroopassa. Süleyman marssi joukkoineen Traakiaan kohtaamaan Musan. Seurasi lyhyt mutta verinen yhteenotto, jossa Süleymanilla oli alkuun etulyöntiasema. Taistelu mainitaan kolmessa Bysantin lyhytkronikassa. Bulgarialainen kronikoitsija Konstantin Kostenetsilainen ja Bysantin kreikkalainen Khalkokondyles kertovat taistelusta yksityiskohtaisemmin, kun taas Mehmed Çelebin teoista veljesten sisällissodassa yleensä värikkäästi kuvaileva turkkilainen aikalaiskronikka Ahval kertoo Kosmidionin tapahtumista niukemmin. 1900-luvun italialainen historioitsija Elpidio Mioni esittää, että taistelu olisi tapahtunut tarkalleen Kaligarian portin () edessä. == Taistelu == Ennen taistelua käytiin juonitteluja. Bysantin keisari Manuel II Palaiologos tuki Süleymania ja yritti houkutella veljesten setäpuolia Stefan ja Vuk Lazarevićia loikkaamaan Süleymanin puolelle. Vuk Lazarević vaihtoikin leiriä taistelun aattona, mutta Serbian despootti Stefan Lazarević jäi ilmeisesti Musan puolelle. Bysantilla oli suuri vaikutus taistelun ratkeamiseen, sillä taistelu käytiin Kosmidionin esikaupunkialueella Kultaisen sarven lähellä aivan Konstantinopolin muurien edustalla. Paikasta oli näköetäisyys Blakhernain keisarilliseen palatsiin. Konstantin Kostenetsilaisen mukaan Süleymanin joukot vyöryivät muurien porteista Musan kimppuun. Alkuun Musan joukot aiheuttivat raskaita tappioita Süleymanille, mutta taistelu kääntyi, kun Süleyman lähetti muutaman sadan miehen vahvuisen osaston iskemään Musan leiriin. Taistelu oli hyvin verinen ja jätti ruumiita kasoittain lojumaan Konstantinopolin edustan kentille ja rannoille. Raskas taistelu päättyi viimein Süleymanin voittoon. Konstantin Kostenetsilaisen mukaan ratkaisevin tekijä oli se, että taistelun aikana moni Musan vasalleista loikkasi vastustajan puolelle. Pettynyt Musa vannoi vielä tappavansa Vuk Lazarevićin ja antavansa tämän maat Stefanille. Taistelun jälkeen Musa pakeni Bulgariaan, jossa hän sai tukea yhä uskollisilta valakialaisilta liittolaisiltaan. Hän keräsi uuden armeijan ympärilleen samaan aikaan kun Süleyman otti Edirnen uudelleen haltuunsa. Seuranneiden kuukausien aikana Süleymanin ja Musan armeijat ottivat yhteen useita kertoja taisteluissa Serbian ja Bulgarian hallinnasta. ==Lähteet== * === Viitteet === Luokka:Osmanien valtakunnan taistelut Luokka:Bysantin valtakunnan sotahistoria Luokka:Istanbulin historia Luokka:Keskiajan taistelut Luokka:1410-luku
Kuningas Litmanen

Kuningas Litmanen on vuonna 2012 valmistunut Arto Koskisen ohjaama dokumenttielokuva, joka kertoo jalkapalloilija Jari Litmasesta. Nimensä se on saanut suomalaisten jalkapallofanien Litmasesta käyttämästä "Kuningas"-lempinimestä. Syyskuussa 2012 ensi-iltaansa tullut dokumentti keräsi elokuvateattereissa yhteensä noin 30 000 katsojaa. Jalkapallo-ottelun tavoin myös Kuningas Litmanen jakaantuu kahteen jaksoon. "Ensimmäinen puoliaika" kertaa Litmasen uran huippuhetkiä kuten Mestareiden liigan voittoa Ajax Amsterdamin riveissä. "Toinen puoliaika" taas kuvaa häntä ihmisenä ja käsittelee Litmasen peliuran käännekohtia, muun muassa lukuisia loukkaantumisia.Kuningas Litmanen (2012) Leffatykki. Viitattu 1.3.2014. Mika Kaurismäen tuottamaa elokuvaa on kuvattu Lahden ja Helsingin lisäksi Amsterdamissa, Barcelonassa ja Liverpoolissa. Kuvaukset aloitettiin syksyllä 2010, jolloin Litmanen pelasi FC Lahdessa. Hänen entisistä joukkuetovereista haastateltujen joukossa ovat muun muassa Danny Blind, Frank ja Ronald de Boer, Xavi Hernández, Sami Hyypiä, Carles Puyol, Edwin van der Sar ja Marc Overmars. Valmentajista Kuningas Litmasessa esiintyy muun muassa Louis van Gaal. Alun perin Kaurismäen piti ohjata elokuva itse, mutta muiden työkiireidensä vuoksi hän valitsi ohjaajaksi Arto Koskisen. Kuningas Litmanen on myyty useisiin eri maihin. Marraskuussa 2012 se sai Hollannin ensi-iltansa Amsterdamin IDFA- elokuvafestivaaleilla, jota pidetään maailman arvostetuimpana dokumenttielokuvafestivaalina. Jari Litmanen oli paikalla ensi-esityksessä. == Lähteet == Luokka:Suomalaiset dokumenttielokuvat Luokka:Vuoden 2012 dokumenttielokuvat Luokka:Jalkapalloelokuvat